ТҚЖБ ТҮСІНДІРЕДІ: ЖАС ОТБАСЫЛАР НЕ ІСТЕУІ КЕРЕК?
"ТҚЖБ ТҮСІНДІРЕДІ: ЖАС ОТБАСЫЛАР НЕ ІСТЕУІ КЕРЕК?" | "https://abai.kz/post/39506"
TITLE: ТҚЖБ ТҮСІНДІРЕДІ: ЖАС ОТБАСЫЛАР НЕ ІСТЕУІ КЕРЕК?
URL: https://abai.kz/post/39506
META: "ТҚЖБ ТҮСІНДІРЕДІ: ЖАС ОТБАСЫЛАР НЕ ІСТЕУІ КЕРЕК?" | "https://abai.kz/post/39506"
DATE: 11.12.2014
AUTHOR(s): Абай-Ақпарат
TOTAL WORDS: 309
TEXT: САУАЛ: Біз жас отбасымыз. «Қолжетімді баспана -2020» бағдарламасына қатысу үшін не істеу керек? ЖАУАП: Ең алдымен аталған бағдарлама жайлы аз-кем ақпарат. Ол Мемлекет басшысының 2012 жылғы 27 қаң­тардағы «Әлеуметтік экономикалық жаң­ғырту - Қазақстан дамуының басты бағыты» атты Қазақстан халқына Жолдауын іске асыру жөніндегі жалпыұлттық іс-шаралар жоспа­рына сәйкес дүиеге келді. Сол жылы «Қолжетімді баспана-2020» бағдарламасы бекітіліп, ол төмендегідей негізгі бағыттарды қамтыды: 1. Жергілікті атқарушы органда кезекте тұрған азаматтар үшін тұрғын үй салу. 2. Қазақстанның тұрғын үй құрылыс жинақ банкі желісі бойынша: 1) халықтың барлық санаттары үшін; 2) жас отбасылар үшін тұрғын үй салу. 3. «Қазақстан Ипотекалық компаниясы» Акционерлік қоғамының тұрғын үй салуы. Осы бағдарлама  бойынша  жас  отба­сыларға  арналған  тұрғын үйлерді алу мақсатында бағдарламаға  қатысушыларды іріктеу және тұрғын үйді беру  кезектілігінің тәртібін Жергілікті атқарушы орган белгілейді. Мәселен, тұрғын үй қарыздарын алу үшін аталған бағдарламаға қатысушыларға қойылатын негізгі  талаптар: - Отбасының құрамына ерлі-зайыптылар, кәмелетке толмаған және еңбекке жарамсыз балалар, ерлі-зайыптылардың еңбекке жарамсыз ата-аналары қосылады; - Ерлі-зайыптылардың екеуінің де Бағдарламаға қатысуға өтініш берілген елді мекенде тіркелуі; - Соңғы 5 жыл ішінде ерлі-зайыптылар­дың және  олардың отбасы мүшелерінің тұрғын үй жағдайларын қасақана төмендету фактілерінің болмауы; - Өтініш берердің алдындағы соңғы 6 ай үшін отбасының ай сайынғы жиынтық таза табысы  (зейнетақы аударымдарын, жеке табыс салығын және басқа да аударым­дарды есептемегенде) мынадай шекте: а) ең төменгі Алматы, Астана қалалары үшін төменгі күнкөріс деңгейінің 4 есе мөл­шері, басқа қалалар үшін төменгі күнкөріс деңгейінің 3 есе мөлшері; б) ең жоғарғы-төменгі күнкөріс деңгейінің 12 есе мөлшерінен  артық  емес. Жергілікті атқарушы орган өтінішті қа­был­даудың басталғаны туралы хабарлан­дыру берген күннен бастап, бірақ жалға берілетін тұрғын үйдің құрылысы басталған күннен бастап 3 айдан кешіктірмей Бағдар­ламаға қатысу үшін өтініштерді қабылдауды бастайды және жалға берілетін тұрғын үйді іске қосуға 6 ай қалғанда аяқтайды. Бағдарламаға қатысу үшін үміткерлер аз болған жағдайда атқарушы орган өтінішті қабылдау мерзімін ұзартуға  құқылы. Бағдарламаға қатысу үшін өтінішті қабылдаған кезде жергілікті атқарушы орган өтініш иелерінің жоғарыда көрсетілген талаптарға сәйкестігіне тексеру жүргізеді. Абай-ақпарат.
